aristoteles-et-corpus-aristotelicum.politica 2.1271a
τὸν τρόπον δὲ τοῦτον πεπαιδευμένων ὥστε καὶ τὸν νομοθέτην αὐτὸν ἀπιστεῖν ὡς οὐκ ἀγαθοῖς ἀνδράσιν , οὐκ ἀσφαλές . φαίνονται δὲ καὶ καταδωροδοκούμενοι καὶ καταχαριζόμενοι πολλὰ τῶν κοινῶν οἱ κεκοινωνηκότες τῆς ἀρχῆς ταύτης . διόπερ βέλτιον αὐτοὺς μὴ ἀνευθύνους εἶναι · νῦν δʼ εἰσίν . δόξειε δʼ ἂν ἡ τῶν ἐφόρων ἀρχὴ πάσας εὐθύνειν τὰς ἀρχάς · τοῦτο δὲ τῇ ἐφορείᾳ μέγα λίαν τὸ δῶρον , καὶ τὸν τρόπον οὐ τοῦτον λέγομεν διδόναι δεῖν τὰς εὐθύνας . ἔτι δὲ καὶ τὴν αἵρεσιν ἣν ποιοῦνται τῶν γερόντων κατά τε τὴν κρίσιν ἐστὶ παιδαριώδης , καὶ τὸ αὐτὸν αἰτεῖσθαι τὸν ἀξιωθησόμενον τῆς ἀρχῆς οὐκ ὀρθῶς ἔχει · δεῖ γὰρ καὶ βουλόμενον καὶ μὴ βουλόμενον ἄρχειν τὸν ἄξιον τῆς ἀρχῆς . νῦν δʼ ὅπερ καὶ περὶ τὴν ἄλλην πολιτείαν ὁ νομοθέτης φαίνεται ποιῶν · φιλοτίμους γὰρ κατασκευάζων τοὺς πολίτας τούτῳ κέχρηται πρὸς τὴν αἵρεσιν τῶν γερόντων · οὐδεὶς γὰρ ἂν ἄρχειν αἰτήσαιτο μὴ φιλότιμος ὤν . καίτοι τῶν γʼ ἀδικημάτων τῶν γʼ ἑκουσίων τὰ πλεῖστα συμβαίνει σχεδὸν διὰ φιλοτιμίαν καὶ διὰ φιλοχρηματίαν τοῖς ἀνθρώποις . περὶ δὲ βασιλείας , εἰ μὲν βέλτιόν ἐστιν ὑπάρχειν ταῖς πόλεσιν ἢ μὴ βέλτιον , ἄλλος ἔστω λόγος · ἀλλὰ μὴν βέλτιόν γε μὴ καθάπερ νῦν , ἀλλὰ κατὰ τὸν αὑτοῦ βίον ἕκαστον κρίνεσθαι τῶν βασιλέων . ὅτι δʼ ὁ νομοθέτης οὐδʼ αὐτὸς οἴεται δύνασθαι ποιεῖν καλοὺς κἀγαθούς , δῆλον · ἀπιστεῖ γοῦν ὡς οὐκ οὖσιν ἱκανῶς ἀγαθοῖς ἀνδράσιν · διόπερ ἐξέπεμπον συμπρεσβευτὰς τοὺς ἐχθρούς , καὶ σωτηρίαν ἐνόμιζον τῇ πόλει εἶναι τὸ στασιάζειν τοὺς βασιλεῖς . οὐ καλῶς δʼ οὐδὲ περὶ τὰ συσσίτια τὰ καλούμενα φιδίτια νενομοθέτηται τῷ καταστήσαντι πρῶτον . ἔδει γὰρ ἀπὸ κοινοῦ μᾶλλον εἶναι τὴν σύνοδον , καθάπερ ἐν Κρήτῃ · παρὰ δὲ τοῖς Λάκωσιν ἕκαστον δεῖ φέρειν , καὶ σφόδρα πενήτων ἐνίων ὄντων καὶ τοῦτο τὸ ἀνάλωμα οὐ δυναμένων δαπανᾶν , ὥστε συμβαίνει τοὐναντίον τῷ νομοθέτῃ τῆς προαιρέσεως . βούλεται μὲν γὰρ δημοκρατικὸν εἶναι τὸ κατασκεύασμα τῶν συσσιτίων , γίνεται δʼ ἥκιστα δημοκρατικὸν οὕτω νενομοθετημένον . μετέχειν μὲν γὰρ οὐ ῥᾴδιον τοῖς λίαν πένησιν , ὅρος δὲ τῆς πολιτείας οὗτός ἐστιν αὐτοῖς ὁ πάτριος , τὸν μὴ δυνάμενον τοῦτο τὸ τέλος φέρειν μὴ μετέχειν αὐτῆς · τῷ δὲ περὶ τοὺς ναυάρχους νόμῳ καὶ ἕτεροί τινες ἐπιτετιμήκασιν , ὀρθῶς ἐπιτιμῶντες . στάσεως γὰρ γίνεται αἴτιος · ἐπὶ γὰρ τοῖς βασιλεῦσιν , οὖσι στρατηγοῖς ἀιδίοις , ἡ ναυαρχία σχεδὸν ἑτέρα βασιλεία καθέστηκεν . καὶ ὡδὶ δὲ τῇ ὑποθέσει τοῦ νομοθέτου ἐπιτιμήσειεν ἄν τις , ὅπερ καὶ Πλάτων ἐν τοῖς Νόμοις ἐπιτετίμηκεν ·
Lemmas: ὁ τρόπος δέ οὗτος παιδεύω ὥστε καί ὁ νομοθέτης αὐτός ἀπιστέω ὡς οὐ ἀγαθός ἀνήρ , οὐ ἀσφαλής . φαίνω δέ καί καταδωροδοκέω καί καταχαρίζομαι πολύς ὁ κοινός ὁ κοινωνέω ὁ ἀρχή οὗτος . διόπερ ἀγαθός αὐτός μή ἀνεύθυνος εἰμί · νῦν δέ εἰμί . δοκέω δέ ἄν ὁ ὁ ἔφορος ἀρχή πᾶς εὐθύνω ὁ ἀρχή · οὗτος δέ ὁ ἐφορεία μέγας λίαν ὁ δῶρον , καί ὁ τρόπος οὐ οὗτος λέγω δίδωμι δέω ὁ εὔθυνα . ἔτι δέ καί ὁ αἵρεσις ὅς ποιέω ὁ γέρων κατά τε ὁ κρίσις εἰμί παιδαριώδης , καί ὁ αὐτός αἰτέω ὁ ἀξιόω ὁ ἀρχή οὐ ὀρθός ἔχω · δέω γάρ καί βούλομαι καί μή βούλομαι ἄρχω ὁ ἄξιος ὁ ἀρχή . νῦν δέ ὅς καί περί ὁ ἄλλος πολιτεία ὁ νομοθέτης φαίνω ποιέω · φιλότιμος γάρ κατασκευάζω ὁ πολίτης οὗτος χράω πρός ὁ αἵρεσις ὁ γέρων · οὐδείς γάρ ἄν ἄρχω αἰτέω μή φιλότιμος εἰμί . καίτοι ὁ γε ἀδίκημα ὁ γε ἑκούσιος ὁ πολύς συμβαίνω σχεδόν διά φιλοτιμία καί διά φιλοχρηματία ὁ ἄνθρωπος . περί δέ βασίλεια , εἰ μέν ἀγαθός εἰμί ὑπάρχω ὁ πόλις ἤ μή ἀγαθός , ἄλλος εἰμί λόγος · ἀλλά μήν ἀγαθός γε μή καθά νῦν , ἀλλά κατά ὁ ἑαυτοῦ βίος ἕκαστος κρίνω ὁ βασιλεύς . ὅτι δέ ὁ νομοθέτης οὐδέ αὐτός οἴομαι δύναμαι ποιέω καλός ἀγαθός , δῆλος · ἀπιστέω γοῦν ὡς οὐ εἰμί ἱκανός ἀγαθός ἀνήρ · διόπερ ἐκπέμπω συμπρεσβευτής ὁ ἐχθρός , καί σωτηρία νομίζω ὁ πόλις εἰμί ὁ στασιάζω ὁ βασιλεύς . οὐ καλός δέ οὐδέ περί ὁ συσσίτιον ὁ καλέω φιδίτιον νομοθετέω ὁ καθίστημι πρότερος . δέω γάρ ἀπό κοινός μάλα εἰμί ὁ σύνοδος , καθά ἐν Κρήτη · παρά δέ ὁ Λάκων ἕκαστος δέω φέρω , καί σφόδρα πένης ἔνιοι εἰμί καί οὗτος ὁ ἀνάλωμα οὐ δύναμαι δαπάνη , ὥστε συμβαίνω ἐναντίος ὁ νομοθέτης ὁ προαίρεσις . βούλομαι μέν γάρ δημοκρατικός εἰμί ὁ κατασκεύασμα ὁ συσσίτιον , γίγνομαι δέ ἦκα δημοκρατικός οὕτως νομοθετέω . μετέχω μέν γάρ οὐ ῥᾴδιος ὁ λίαν πένης , ὅρος δέ ὁ πολιτεία οὗτος εἰμί αὐτός ὁ πάτριος , ὁ μή δύναμαι οὗτος ὁ τέλος φέρω μή μετέχω αὐτός · ὁ δέ περί ὁ ναύαρχος νόμος καί ἕτερος τις ἐπιτιμάω , ὀρθός ἐπιτιμάω . στάσις γάρ γίγνομαι αἴτιος · ἐπί γάρ ὁ βασιλεύς , εἰμί στρατηγός ἀίδιος , ὁ ναυαρχία σχεδόν ἕτερος βασίλεια καθίστημι . καί ὡδί δέ ὁ ὑπόθεσις ὁ νομοθέτης ἐπιτιμάω ἄν τις , ὅς καί Πλάτων ἐν ὁ νόμος ἐπιτιμάω ·